Majalisar Kano ta amince da dokar kirkirar sabbin masarautu 4
Majalisar dokokin Kano, ta kada kuri’ar amincewa da dokar kafa ma’aikatar kula da mulki da masarautun gargajiya, matakin da ya bada damar aiwatar da kudurin kirkirar sabbin masarautu guda hudu masu daraja ta daya a jihar ta Kano.
A cewar wadanda suka goyi bayan kudurin, kirkira ko karfafa masarautun garuruwan zuwa daraja ta daya, zai bada muhimmiyar gudunmawa wajen ci gaban tattalin arziki da kuma karfafa tsaro ga mazauna yankunan.
A makwanin da suka gabata majalisar dokokin jihar Kano ta kafa wani kwamiti da ta dorawa alhakin rage karfin masarautar Kano ta hanyar nada karin sabbin Sarakuna guda hudu masu daraja ta daya, sakamakon bukatar hakan da rahotanni suka ce wasu sun gabatarwa majalisar.
Gabannin amincewa da kudurin, gwamnan Kano Abdullahi Umar Ganduje, ya yi alkawarin sanya hannu kan dokar da zarar majalisar dokokin jihar ta amince da ita.
Posted by Bashir Ahmed at 7:39 pm
Kiris ya rage tsuntsaye su kifar da jirgi dauke da mutane 230
Wani jirgin sama samfurin Airbus dauke da mutane 230, ya yi saukar gaggawa a wata gonar masara a birnin Moscow na Rasha, bayan ya ci kar...
ZA A KAMA FITATTUN MAWAKAN KANNYWOOD - Freedom Radio
Bayan kama shahararren Daraktan Fin-finan Hausa Sunusi Oscar 442, da Hukumar Tace Finafinan jihar Kano ta yi. Gidan rediyon Freedom ma...
Adam A. Zango ya ce ya fita daga Kannywood
Fitaccen jarumin fina-finan Hausa kuma mawaki, Adam A. Zango, ya ce ya fita daga kungiyar masu shirya fina-finan Hausa ta Kannywood. ...
Fuskokin daliban da suka rasa rayukansu a rushewar gadar jami'ar ATBU
Wadannan hotunan wasu daga cikin daliban da suka rasa rayukansu ne sanadiyyar rushewar wata gada a jami'ar ATBU dake Bauchi.